Document ID: 31985D0539

31985D0539
L 334/25
SLUŽBENI LIST EUROPSKE UNIJE
29.11.1985.
ODLUKA KOMISIJE
od 29. studenoga 1985.
o popisu objekata u Grenlandu odobrenih u svrhu uvoza svježeg mesa u Zajednicu
(85/539/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Direktivom 83/91/EEZ (2), a posebno njezin članak 4. stavak 1. i članak 18. stavak 1.,
budući da objekti u trećim zemljama ne mogu biti odobreni za izvoz svježeg mesa u Zajednicu ako ne udovoljavaju općim i posebnim uvjetima predviđenim Direktivom 72/462/EEZ;
budući da je Grenland predložio, u skladu s člankom 4. stavkom 3. Direktive 72/462/EEZ, jedan objekt odobren za izvoz u Zajednicu;
budući da je nadzor Zajednice na licu mjesta pokazao da su higijenski standardi na tom objektu dovoljni i da ga se stoga može odobriti za uvoz svježeg mesa u Zajednicu, u skladu s člankom 4. stavkom 1. navedene Direktive;
budući da se treba podsjetiti kako je uvoz svježeg mesa podložan i drugom veterinarskom zakonodavstvu Zajednice, posebno s obzirom na zahtjeve u pogledu zaštite zdravlja životinja;
budući da uvjeti uvoza svježeg mesa iz objekta koji se pojavljuje na popisu priloženom ovoj Odluci ostaju podložni odredbama Zajednice predviđenim na drugim mjestima i općim odredbama Ugovora; budući da, posebno, uvoz iz država koje nisu članice i ponovni izvoz u druge države članice određenih kategorija mesa, poput mesa koje sadrži rezidue određenih tvari koje još nisu pokrivene posebnim usklađenim pravilima Zajednice, ostaju podložni zdravstvenom zakonodavstvu države članice uvoznice;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
1. Objekt u Grenlandu naveden u Prilogu ovim se odobrava u smislu uvoza svježeg mesa u Zajednicu u skladu s navedenim Prilogom.
2. Uvoz iz objekta navedenog u stavku 1. ostaje podložan veterinarskim odredbama Zajednice predviđenim na drugim mjestima, a posebno onima koji se odnose na zahtjeve u pogledu zaštite zdravlja.
Članak 2.
Države članice zabranjuju uvoz gore navedenih kategorija svježeg mesa koje dolazi iz objekata koji nisu navedeni u ovom Prilogu.
Članak 3.
Ova se Odluka primjenjuje od 1. ožujka 1986.
Članak 4.
Ova je Odluka upućena državama članicama.
Sastavljeno u Bruxellesu 29. studenoga 1985.

Labels: 17
0
3
6
18